Az EGT-Vegyesbizottság 107/2001 határozata

(2001. szeptember 28.)

az EGT-megállapodás II. mellékletének (Műszaki előírások, szabványok, vizsgálatok és tanúsítás) módosításáról

AZ EGT-VEGYESBIZOTTSÁG,

tekintettel az Európai Gazdasági Térségről szóló, az Európai Gazdasági Térségről szóló megállapodás kiigazításáról szóló jegyzőkönyvvel módosított megállapodásra (a továbbiakban: a Megállapodás), és különösen annak 98. cikkére,

mivel:

(1) A Megállapodás II. mellékletét a 2001. június 19-i 64/2001 EGT-vegyesbizottsági határozat [1] módosította.

(2) Az élelmiszerek címkézésére, kiszerelésére és reklámozására vonatkozó tagállami jogszabályok közelítéséről szóló, 2000. március 20-i 2000/13/EK európai parlamenti és tanácsi irányelvet [2], amelynek helyesbített szövegváltozatát a HL L 124., 2000.5.25., 66. o. tartalmazza, be kell építeni a Megállapodásba.

(3) A 2000/13/EK európai parlamenti és tanácsi irányelv hatályon kívül helyezi az élelmiszerek címkézésére, kiszerelésére és reklámozására vonatkozó tagállami jogszabályok közelítéséről szóló, 1978. december 18-i 79/112/EK európai parlamenti és tanácsi irányelvet [3], amelyet beépítettek a Megállapodásba és, amelyet következésképpen a Megállapodásból el kell hagyni.

(4) A 94/54/EK [4] és az 1999/10/EK [5] bizottsági irányelv, a 96/21/EK tanácsi irányelv [6] és a 330/1999/EK bizottsági rendelet [7], amelyeket a 79/112/EGK irányelvet módosító jogi aktusként már beépítettek a Megállapodásba, a II. melléklet XII. fejezetének más pontjai alá kerülnek,

A KÖVETKEZŐKÉPPEN HATÁROZOTT:

1. cikk

A Megállapodás II. melléklete XII. fejezetének 18. pontja (79/112/EGK tanácsi irányelv) a következőképpen módosul:

1. A kiigazítás előtti szöveg helyébe a következő szöveg lép:

"32000 L 0013: Az Európai Parlament és a Tanács 2000. március 20-i 2000/13/EK irányelve az élelmiszerek címkézésére, kiszerelésére és reklámozására vonatkozó tagállami jogszabályok közelítéséről (HL L 109., 2000.5.6., 29. o.), amelynek helyesbített szövegváltozatát a HL L 124., 2000.5.25., 66. o. tartalmazza."

2. Az a) kiigazítás szövege helyébe a következő szöveg lép:

"- izlandi nyelven "geislað" vagy "meðhöndlað með jónandi geislun",

- norvég nyelven "bestrålt" vagy "behandlet med ioniserende stråling"."

3. A b) kiigazításban a "9. cikk (6) bekezdése" szavak helyébe az "9. cikk (5) bekezdése" lép:

4. A c) kiigazításban a "9a. cikk (2) bekezdése" szavak helyébe a "10. cikk (2) bekezdése" lép, mivel a Finnországra és Svédországra vonatkozó első és utolsó francia bekezdést el kell hagyni.

5. A d) kiigazításban a "10a. cikk" helyébe a "12. cikk" lép.

2. cikk

A Megállapodás II. melléklete XII. fejezetének 54b. pontja (2092/91/EGK tanácsi rendelet) a következő francia bekezdéssel egészül ki:

"- 399 R 0330: A Bizottság 1999. február 12-i 330/1999/EK rendelete (HL L 40., 1999.2.13., 23. o.)."

3. cikk

A Megállapodás II. melléklete XII. fejezete az 54zb. pontot (95/2/EK európai parlamenti és tanácsi irányelv) követően a következő pontokkal egészül ki:

"54zc. 394 L 0054: A Bizottság 1994. november 18-i 94/54/EK irányelve a bizonyos élelmiszerek címkézésén a 79/112/EGK tanácsi irányelvben előírt adatoktól eltérő adatok kötelező feltüntetéséről (HL L 300., 1994.11.23., 14. o.), az alábbi módosításokkal:

- 396 L 0021: A Tanács 1996. március 29-i 96/21/EK irányelve (HL L 88., 1996.4.5., 5.o.).

54zd. 399 L 0010: A Bizottság 1999. március 8-i 1999/10/EK irányelve az élelmiszerek címkézéséről szóló 79/112/EGK irányelv 7. cikkének rendelkezéseitől való eltérésről (HL L 69., 1999.3.16., 22. o.)."

4. cikk

A 2000/13/EK európai parlamenti és tanácsi irányelv izlandi és norvég nyelvű szövegei, azok HL L 124., 2000.5.25., 66. o. által javított változatában, melyeket az Európai Közösségek Hivatalos Lapjának EGT-kiegészítésében közzé kell tenni, hitelesek.

5. cikk

Ez a határozat 2001. szeptember 29-én lép hatályba, amennyiben a Megállapodás 103. cikkének (1) bekezdése szerint előírt összes értesítést eljuttatták az EGT-Vegyesbizottsághoz [8].

6. cikk

Ezt a határozatot az Európai Közösségek Hivatalos Lapjának EGT-re vonatkozó részében, illetve EGT-kiegészítésében közzé kell tenni.

Kelt Brüsszelben, 2001. szeptember 28-án.

az EGT-Vegyesbizottság részéről

az elnök

E. Bull

[1] HL L 238., 2001.9.6., 8. o.

[2] HL L 109., 2000.5.6., 29. o.

[3] HL L 33., 1979.2.8., 1. o.

[4] HL L 300., 1994.11.23., 14. o.

[5] HL L 69., 1999.3.16., 22. o.

[6] HL L 88., 1996.4.5., 5. o.

[7] HL L 40., 1999.2.13., 23. o.

[8] Alkotmányos követelmények nem merültek fel.

--------------------------------------------------